Document ID: /fineweb-2-swissfilter-quality_10-filterrobots/filtered/02687.jsonl.gz/10

În Zurich, cafeaua este mai ieftină dacă ești politicos atunci când o comanzi
Clienții politicoși plătesc mai puțin pentru băutura lor la cafeneaua Sihlpost din Zurich
Un afiș mare în fața cafenelei de lângă Gara Centrală din Zurich informează trecătorii de faptul că prețul cafelei se schimbă în funcție de felul în care aceștia se adresează. Pentru cei care cer pur și simplu o cafea, prețul este de 4 franci, dacă aceștia adaugă “te rog”, cafeaua costă 3 franci iar dacă folosesc și o formulă de salut, cafeaua costă 2 franci.
“Dacă comanzi într-o manieră prietenoasă, plătești mai puțin. Mulți oameni cred chiar că reducerea este prea mare și plătesc voluntar mai mult”, a menționat Radoslaw Kubieniec, proprietarul cafenelei.
Potrivit baristului, în ciuda faptului ca elvețienii par de multe ori stresați, sunt mereu politicoși. Majoritatea clienților săi își cumpără cafeaua dimineața, înainte de a merge la serviciu. Având în vedere că Univeristatea de Economie din Zurich este în apropierea cafenelei, bărbatul a introdus o reducere specială pentru studenți, în baza legitimației, aceștia plătesc doar jumătate din preț pentru băuturile calde.
Sursa: 20min
Nicoleta Aspritoiu